
כ"ה שבט, תש"פ
20  פברואר 2020

לכבוד


שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
משקלות ומידות – בדיקות ופעולות האכיפה
ראשית, תודה על פנייתך.
בבקשה שהגשת למשרדנו – הכלכלה והתעשייה, ביקשת לקבל מידע אודות בדיקות ופעולות האכיפה ביחידה למשקלות ומידות. 
לאחר קבלת התייחסות מינהל אכיפה ומדידה ובחינתה, הן על היבטיה המקצועיים והן במישור המשפטי, הריני להשיבך, בהלימה לבקשתך למידע, כדלקמן: 
רקע כללי - 
1. מנהל אכיפה ומדידה (להלן: "המינהל") הוקם בסוף שנת 2017, במטרה למסד את כלל צרכי האכיפה במשרד, על כל אגפיו ויחידותיו.
2. תהליך העבודה כולל מספר מישורים: 
1. חקיקה - תזכיר חוק משקלות ומידות, שנמצא בשלבי ניסוח במשרד המשפטים.
2. הסמכות - כל עובדי המינהל עברו קורס חקירות לצורך קידום נושא האכיפה הפלילית והמנהלית. לכל העובדים הונפקו תעודות חדשות ופרטיהם פורסמו ברשומות.
3. נכון להיום, מתבצע הפיקוח על פי פקודת המשקלות ומידות משנת 1947. 
מדובר בפקודה ישנה שחסרות בה סמכויות חקירה, לרבות ביצוע חקירה תחת אזהרה וגביית עדויות.
יחד עם זאת, היחידה מצויה בתהליך רה-ארגון שבמסגרתו החלה להתבצע אכיפה פלילית בהיקפים נמוכים וטרם הוטלו סנקציות פליליות בגינה. 
בכוונת היחידה להגביר בתקופה הקרובה, בצורה ממשית, את מאמצי האכיפה ולנקוט כנגד בתי עסק בסנקציות פליליות - בהתאם לממצאים.
4. בהתאם לאמור לעיל ועד לשינוי החוק, מתבצע הפיקוח בשטח ברוב המקרים בנוכחות מפקח מטעם המינהל ונציג הישות המפוקחת. 
בבדיקות דלק ומאזני גשר נמצא גם טכנאי מטעם הישות המפוקחת  
ובבדיקות מאזני דלפק, מאזניים מעוולות נפסלות ומתבצע אימות דיוק מחדש (ללא נטילת המאזניים).
לעניין הבקשה למידע -
5. מצ"ב דוח פעולות האכיפה שבוצעו במשקלות ומידות בתקופה שבין התאריכים 1.1.2018 – 19.2.2020.
6. בהתאם להתייחסות המקצועית של היחידה ולהנחיית הלשכה המשפטית, יובהר כי לא ניתן לפרסם את שמות העסקים אשר נבדקו. 
אי פרסום שמות העסקים נסמך על סע' 9 (ב)(1) לחוק חופש המידע:
רשות ציבורית אינה חייבת למסור מידע שהוא אחד מאלה:
9 (ב) (1)   מידע אשר גילויו עלול לשבש את התפקוד התקין של הרשות הציבורית או את יכולתה לבצע את תפקידיה;
כמו גם על סע' 14 (א)(8) לחוק הנ"ל:
הוראות חוק זה לא יחולו על הגופים שלהלן, ועל מידע שנוצר, שנאסף או שמוחזק בידיהם –
[bookmark: _GoBack]14 (א) (8)   כל גוף או רשות שיש להם סמכות חקירה על פי דין, לגבי מידע שנאסף או שנוצר לצורכי חקירה ולגבי מידע מודיעיני;
וכן על סע' 8 (1) לחוק זה:
8 רשות ציבורית רשאית לדחות בקשה לקבלת מידע באחד מאלה:
(1)  הטיפול בה מצריך הקצאת משאבים בלתי סבירה;
בהקשר זה יובהר כי הטבלה המופיע בקובץ המצורף, מונה למעלה מ - 58,000 שורות, המתייחסים לכ - 2,710 שמות בתי עסק.
להווי ידוע כי טרם מסירת מידע בעניינם, נדרש המשרד לתהליך הכורך עמו צורך בשיגור פניות לחברות / בתי עסק הנ"ל כ"צדדים שלישיים", זאת על מנת לקבל את עמדתם לאפשרות מסירת מידע בעניינם, כמתחייב מסע' 13 לחוק חופש המידע, תשנ"ח-1998.
כמו כן ולאחר קבלת תגובתם, תידרש בחינת התייחסויותיהם. מטבע הדברים, הליך זה מצריך משאבי זמן רבים מאוד. 
בפסיקת ביהמ"ש לעניין סעיף 8(1) לחוק, נקבע כי אמת המידה לבחינת הקצאת משאבים בלתי סבירה הינה "הכבדה ממשית שהיא בעלת זיקה להקצאת המשאבים העשויה לבוא לידי ביטוי בשיבוש סדר העדיפויות של הרשות המנהלית באופן המחייב אותה להסיט משאב קיים ממשימתו העיקרית למשימה  אחרת[footnoteRef:1][1]. [1: [1] עת"מ 2398/08 מדינת ישראל נ' אליצור סגל, ניתן ביום 19.6.11,  פסקה 29;] 

המשרד מוצא כי בנסיבות העניין, היענות לבקשה במתכונתה הנוכחית מקיימת את שנקבע בפסיקה. יחד עם זאת, באם תצומצם הבקשה באופן בו יוכל המשרד להיעתר לה, באופן שלא יחייב הקצאת משאבים בלתי סבירה, יפעל המשרד לסייע במסירת המידע, בהתאם לחוק.  
בהקשר זה, וככל שהנך מעוניין בכך, מוצע על ידי המשרד לנהל את הליך סע' 13 אל מול 10 בתי עסק / חברות.
במאמר מוסגר, יובהר כי במסגרת בדיקותיה של היחידה המקצועית, מקום בו נפסל אמצעי המדידה, הוא תוקן.
זאת ועוד, חשוב להדגיש כי מסירת שמות החברות שנבדקו עלולה להוות פגיעה במוניטין שלהן ובשמן הטוב, באופן אשר עלול  לעלות כדי גרימת נזקים כלכליים ואישיים של ממש, עוד יובהר כי הסיכון המתואר, עולה כבר בכך שעצם עובדת ציון בדיקת אותו בית העסק, שכן אין באפשרות המשרד לבודד את הסיבה הספציפית בגינה נבדק – אירוע אקראי, מידע מודיעני, תלונה ספציפית ואח'.
יודגש  כי בשל חשש לזיהוי חד ערכי של בתי העסק ביישובים השונים הוחלט לאגם את המידע לפי רשימת מחוזות הנמצאת ביחידה המקצועית.
7. לעניין פרוט הסנקציות שהוטלו על בתי העסק, ראה התייחסות בסעיפים 3-4 ברקע.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר בעתיד.
בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: גב' נאוה זקן, סמנכ"לית מינהל אכיפה ומדידה
עו"ד אמל כולאב, הלשכה המשפטית
	גב' נחמה אמיר, מנהלת תחום מעקב ובקרה – מינהל אכיפה ומדידה
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

